на Сдружението на промишлеността за скрепителни елементи да координира всички страни, да поема водеща роля в удовлетворяването на търсенето и премахването на пречките пред информацията. [...] В резултат на епидемията първоначалното снабдяване със суровина от стомана на предприятията, разположени в парка за скрепителни елементи на двата иновационни центъра на улица Qinshan, беше спряно. След като партийната организация на окръжното сдружение на промишлеността за скрепителни елементи беше уведомена за ситуацията, тя незабавно осъществи координация с предприятията, произвеждащи суровина от стомана от висок клас в окръга, за да се предоставят на предприятията за производство на скрепителни елементи суровини с нисък стандарт и да се осигури взаимно допълване. Само за един месец тези предприятия достигнаха около 100 милиона CNY“ (38).
 (195)
 Освен това в сектора за производство на скрепителни елементи се прилагат политики, водещи до дискриминация в полза на местните производители или другояче влияещи на пазара по смисъла на член 2, параграф 6а, буква б), трето тире от основния регламент.
 (196)
 По време на разследването бяха установени редица документи в областта на политиката, в които се дават насоки конкретно за развитието на промишлеността за скрепителни елементи. Промишлеността за скрепителни елементи е включена като насърчаван отрасъл в Съобщението на Министерството на промишлеността и информационните технологии относно публикуването на „Guiding Catalogue for the Promotion and Application of the First (Set) Major Technical Equipment (2019 Edition)“ [Каталог с насоки за насърчаване и прилагане на първия (комплект от) основно техническо оборудване (издание от 2019 г.)] (39), а също и в „Industrial Structure Adjustment Guidance Catalogue (2019 NDRC)“ [Каталог с указания за регулиране на структурата на промишлеността (2019 г., Национална комисия за развитие и реформи)] (40).
 (197)
 Освен гореспоменатите документи на централно равнище, съществуват редица насоки на местно равнище и на равнище провинция или община, с които се насочва и подкрепя развитието на промишлеността за скрепителни елементи. Например в политиките за стимулиране на промишлеността за скрепителни елементи за 2019 г. в област Хайан се предвижда следното: „Хайан е „градът на скрепителните елементи“, а промишлеността за скрепителни елементи също така е един от важните промишлени отрасли в него. [...] За да се [...] насърчат иновациите и развитието на промишлеността за скрепителни елементи в нашия окръг, в него неотдавна беше публикувана „Тригодишна политика за специални действия за цифровизация и интелигентно трансформиране на промишлеността за скрепителни елементи в окръг Хайан“. В обхвата на свързаните с това специални средства са включени дружества, прилагащи цифрово и интелигентно трансформиране в промишлеността за скрепителни елементи“ (41). Средствата на фонда за субсидии за промишлеността за скрепителни елементи в Хайан бяха увеличени допълнително през 2020 г. (42)
 (198)
 Освен това секторът за производство на скрепителни елементи се ползва от държавните насоки и от намесата по отношение на основната суровина за производството на скрепителни елементи, а именно стоманата. ПКНР гледа на стоманодобивната промишленост като на промишленост от ключово значение (43). Това се потвърждава от многобройните планове, указания и други документи, насочени към стоманодобивната промишленост, които се издават на национално, регионално и общинско равнище, като например „Плана за преструктуриране и модернизиране на стоманодобивната промишленост за периода 2016—2020 г.“, действащ